Berlin Hauptbahnhof

Berlin Hauptbahnhof (v preklade: Berlínska hlavná stanica) je hlavná železničná stanica v hlavnom meste Nemecka Berlíne a jedna z najväčších v Európe. Do prevádzky vstúpila dva dni po slávnostnom otvorení dňa 26. mája 2006. Stará železničná stanica bola otvorená v roku 1882, kedy poskytovala vnútroštátne trasy po Nemecku. Počas druhej svetovej vojny bola ťažko poškodená a stratila svoj význam. Čoskoro po páde berlínskeho múru v roku 1989 urbanisti začali plánovať novú dopravu v novom zjednotenom Berlíne. Trať vytvoril egyptský hlavný inžinier Hani Azer v roku 2001 a v roku 2002 začala výstavba v hlavnej staničnej haly. Stanicu slávnostne otvorila v roku 2006 nemecká kancelárka Angela Merkelová, ktorá prišla z Lipska. Iné projekty Commons ponúka multimediálne súbory na tému Berlin Hauptbahnhof Zdroj Tento článok je čiastočný alebo úplný preklad článku Berlin Hauptbahnhof na nemeckej Wikipédii.